Шта смо научили  у време короне

        Иза нас полако остаје школска година у којој смо први пут сви
прошли кроз искуство учења на даљину. Оно је било значајно за све,
наставнике , ученике и родитеље. Сада је време да се полако припремамо
да завршавамо школску годину, да планирамо шта даље и како  да  ово
искуство применимо  и користимо даље у животу. Како нас је ово
искуство променило?Чему нас је научило? Шта  сада знамо о себи?
          Размислите колико вам је ово искуство пружило могућности да
научите планирање времена, организацију свог времена и постављање
циљева  учењу.  Управљање сопственим временом је драгоцена животна
вештина која нам помаже у професионалном  и личном животу. Постављање
приоритета , дефинисање личних циљева , планирање стратегија како ћемо
остварити циљеве је још једна  важна животна и пословна вештина.
Самосталност у учењу, истраживању  и  сазнавању, откривање и коришћење
различитих извора за учење  је драгоцена вештина за свакога ко жели да
настави са образовањем и ко има амбицију за целоживотно учење.
Преузимање личне одговорности за успех и оно што смо постигли је
одлика зрелих самосталних и одговорних људи. Учење на даљину у овом
периоду је било прилика да се у томе опробамо.
        Ипак оно што је можда најдрагоценије је вештина прихватања
промена, конструктивног, брзог и ефикасног сналажења у новим и
непознатим ситуацијама као што је ситуација пандемије. Наравно да томе
треба додати и страх  и неизвесност   који су све време присутни  у
нашим животима од кад се  све ово изненада догодило. Неизвесност,
брзина промена, нове и непознате околности намећу задатак да  будемо
динамични али  и смирени, креативни  али  и дисциплиновани, отворени
за ново али опрезни.   Ово је сигурно било тешко искуство пуно
различитих изазова који се увек јављају када се у животу нађемо у
кризи. Али као што је познато свака криза је  прилика и шанса за лични
раст и  развој и сви који су је за то  искористили  имају разлога за
задовољство собом.